इतनी रात बीते सड़कों पर जीवन बेशक अनुपस्थित लगे, पर घरों के अन्‍दर तरह-तरह के टेलीविजन चैनलों के समक्ष आधुनिक और प्रगतिशील जीवन आंखें गड़ाए विकास के भ्रम में झूल रहा है, मनोरंजन कर रहा है। विकास की आधुनिक सीढ़ी पर चढ़ता आदमी आज धरती की ओर देखने को राजी नहीं है। विकास का भ्रम उसे जीवन की क्षणभन्‍गुरता के प्रति क्षणांश को भी एकाग्र नहीं कर पा रहा। उसके सिर पर भविष्‍य सवार है और पैरों के नीचे वाहनों के गति-यन्‍त्र लगे हुए हैं। वह भागे जा रहा है। ये जाने बिना कि अन्तिम पड़ाव क्‍या होगा और उसे प्राप्‍त करने के बाद क्‍या करना है!!